*Projekts*

**LATVIJAS REPUBLIKAS MINISTRU KABINETA**

**SĒDES PROTOKOLLĒMUMS**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Rīgā Nr. 20\_\_. gada \_\_. \_\_\_\_\_

.§

**Informatīvais ziņojums “Par personu, kurām apstiprināta Covid-19 infekcija, un to kontaktpersonu atbalsta programmas izmitināšanai tūristu mītnē uz pašizolācijas laiku programmas paplašinājumu”**

### Pieņemt zināšanai iesniegto informatīvo ziņojumu.

1. Atbalstīt, ka atbilstoši Ministru kabineta 2020.gada 22.decembra sēdē (prot. Nr.86 3.§) atbalstītajam risinājumam tiek sniegts atbalsts arī ēdināšanas pakalpojumu sniegšanai informatīvajā ziņojumā "Par tūristu mītņu gatavību izmitināt kontaktpersonas un personas, kurām apstiprināta Covid-19 infekcija" 1.-3. grupai trīs reizes dienā 80% apmērā, bet ne vairāk kā 10 eiro par personu par vienu nakti.
2. Atbalstīt, ka ar Ministru kabineta 2020.gada 22.decembra sēdē (prot. Nr.86 3.§) noteiktais atbalsta sistēmas risinājums ir spēkā līdz 2021. gada 31.maijam.
3. Atbalstīt, ka gadījumos, ja 1.-3. grupas personas ir nepilngadīgas, atbalsts par izmitināšanas pakalpojumu (80% apmērā no izmitināšanas izmaksām, bet ne vairāk kā 35 eiro diennaktī, persona veic līdzmaksājumu tūristu mītnei 20% apmērā) un ēdināšanas pakalpojumiem (80% apmērā no ēdināšanas pakalpojumu izmaksām, bet ne vairāk kā 10 eiro diennaktī, persona veic līdzmaksājumu tūristu mītnei 20% apmērā) var tikt nodrošināts arī vienai pavadošajai personai.
4. Atbalstīt, ka gadījumos, ja no tūristu mītnēm saņemtajos rēķinos iekļautās personas, kuru atbilstību Covid-19 pacienta vai kontaktpersonas statusam izlases kārtībā Latvijas Investīciju un attīstības aģentūra (turpmāk – LIAA) nosūtījusi pārbaudei Slimību profilakses un kontroles centram (turpmāk – SPKC), neuzrādās SPKC datu bāzē, LIAA lūgs tūristu mītnes nosūtīt personas statusu pamatojošos dokumentus (e-veselības paziņojumu vai izrakstu no stacionārā/ambulatorā pacienta medicīniskās kartes U-27 formu) SPKC, lai SPKC varētu apstiprināt LIAA pamatojumu atbalsta sniegšanai.
5. Atbalstīt, ka personai, saņemot pozitīvu Covid-19 testu, ir tiesības uz pašizolācijas atbalstu tūristu mītnē nekavējoties, uzrādot pozitīva testa rezultātu, un ārsta izziņu saņemot un iesniedzot viesnīcai ne vairāk kā 5 dienu laikā. Ja ģimenes ārsts nesaskata pašizolācijas nepieciešamību, personai ir pienākums ne vairāk kā pēc 5 naktīm atstāt tūristu mītni, savukārt, izmitināšanas un ēdināšanas pakalpojumiem tiek sniegts valsts atbalsts (80% apmērā no izmitināšanas un ēdināšanas pakalpojumu izmaksām, bet ne vairāk kā 35 eiro par izmitināšanu un ne vairāk kā 10 eiro par ēdināšanu diennaktī, persona veic līdzmaksājumu tūristu mītnei 20% apmērā

Ministru prezidents Krišjānis Kariņš

Valsts kancelejas direktors Jānis Citskovskis

Iesniedzējs:

Ekonomikas ministrs Jānis Vitenbergs